Hyvät katsojat! Tervetuloa Herra käyttää lääkäriä -ohjelmaan!
Tässä jaksossa mietimme, mitä tehdä, -
kun läheinen käyttää liikaa alkoholia.
Aiemmin totesimme, että jos meillä on 0,5 milj. ongelmakäyttäjää, -
niin ongelmissa heidän takiaan eli läheisriippuvaisia on 1,5 milj.
3-kertainen määrä päivittäin/ viikoittain kärsii siitä, -
että läheinen käyttää alkoholia jollain tavalla.
Läheisriippuvuusongelma on 3 kertaa suurempi -
kuin varsinainen alkoholiongelma.
1,5 milj., jotka eivät käytä alkoholia/käyttävät kohtuudella, -
kärsivät alkoholista. Tähän asiaan on syytä puuttua -
ja siitä keskustella. He ovat aika yksin ja häpeävät puhua asiasta.
He eivät oikein tiedä, mitä tehdä ja mihin ottaa yhteyttä.
Raamattukin puhuu paljon alkoholista. "Älkää juopuko viinistä, -
sillä siitä tulee irstas meno." Raamattu on hyvin viisas kirja -
ja sanoo suoraan asiat niin kuin ne ovat.
Raamatun helmi alkoholin käyttöön liittyen on -
Sanalaskujen kirjan luku 23.
Edellisessä jaksossa huomasimme, -
että enkeli kielsi Simsonia odottavaa äitiä juomasta viiniä -
tai väkijuomaa raskauden takia. Nerokas ohje 3 000 vuotta sitten!
Mitä muuta Raamattu sanoo alkoholista?
Sananlaskut 23, jakeesta 20 eteenpäin.
Aivan loistava kuvaus! Tähän ei ole mitään lisättävää.
"Älä oleskele viininjuomarien parissa äläkä lihansyömärien.
Sillä juomari ja syömäri köyhtyy, ja unteluus puettaa ryysyihin."
Eli köyhtyy. Sanalaskujen kirjassa jatketaan (jakeet 29-35): -
"Kenellä on voivotus, kenellä vaikerrus?
Kenellä torat, kenellä valitus? Kenellä haavat ilman syytä?
Kenellä sameat silmät?" [On upea kuvaus.]
"Niillä, jotka viinin ääressä viipyvät, -
jotka tulevat makujuomaa maistelemaan.
Älä katsele viiniä, kuinka se punoittaa, -
kuinka se maljassa hohtaa ja helposti valahtaa alas.
Lopulta se puree kuin käärme ja pistää kuin myrkkylisko.
Silmäsi outoja näkevät ja sydämesi haastelee sekavia.
Sinusta on kuin makaisit keskellä merta, [...] maston huipussa [...].
'Löivät minua, mutta ei koskenut minuun; -
pieksivät minua, mutta en tiennyt mitään.
Milloinkahan herännen? Tahdonpa taas hakea tätä samaa.'"
Siinä se riippuvuuskin tuli. Parempaa kuvausta on vaikea löytää -
siitä ongelmasta, minkä alkoholi meille valitettavasti aiheuttaa.
Mitä sitten tehdä tämän alkoholin suurkulutuksen kanssa?
Miksi asiaan ei puututa? Syy on tietysti se, -
että EU on maailman suurin alkoholin tuottaja ja märin alue.
Liiketoiminta on valtavaa. On isot pörssiyhtiöt.
UPM 10 ja Stora Enso ovat kuin nakkikioskeja verrattuina niihin.
Lobbaus on valtavaa. Firmat käyttävät 2 mrd/v pelkästään siihen -
eli mielipidemuokkaukseen. Ostetut tutkijat julkaisevat -
alkoholimyönteisiä tutkimuksia. Peli on raakaa bisnestä.
EU pitää alkoholia elintarvikkeena, vaikka se tappaa 120 000 henkeä/v.
Sillä ei näytä olevan mitään merkitystä.
Tuotevastuulain perusteella voisi Suomessa oikeastaan haastaa -
alkoholivalmistajan oikeuteen, -
koska ihan normaalisti nautitusta tuotteesta on tullut esim. syöpä.
Näin voisi testata, toimiiko meillä tämä tuotevastuuasia.
Minkä takia sitten juodaan? Aina kysytään: miksi Jeppe juo?
Juomiseen keksitään 100 + 1 selitystä.
"Se juo murheeseen ja sen ja tuon takia." Se on kaikki silmänlumetta.
Järvenpään Sosiaalisairaalan edes- mennyt ylilääkäri Paavo Koistinen -
oli meidän kokeneimpia alkoholitutkijoita ja -hoitajia.
Hän sanoi mielestäni erinomaisen hyvin, -
että alkoholismi johtuu alkoholista.
Ei siihen tarvitse lisätä enempää. Se on riippuvuutta aiheuttava aine.
Hän sanoi myös, että alkoholistien tarinat ovat "tuhat ja yksi satua".
Alkoholisti lupaa vakaasti parannusta, muttei kannata uskoa.
Siitä seuraa vain pettymyksiä. Tähän voimme vielä palata.
Alkoholi on kova lääke, tehokas anksiolyytti, diapamia parempi.
Diapamilla tosin tehdään seka- käyttöä ja jatketaan vaikutusta, -
joka on vielä aikamoinen lisäongelma, -
koska pian puolet alkoholisteista on sekakäyttäjiä.
Se on tehokas anksiolyytti. Sitä ei voi kieltää.
Alkoholin vaikutus on nopea, koska se imeytyy äkkiä.
Se on sikäli hankala lääke, että laskuhumala on jo vieroitusoire.
Sitten sitä otetaan lisää.
Kun ruvetaan oikein kunnolla juomaan kaksin käsin, -
niin kehittyy toleranssi. Silloin sitä pitää juoda yhä enemmän.
Jos joudut kotona pohjustamaan kunnolla ennen ravintolaan menoa, -
se on jo vaarallinen merkki toleranssista.
Kunnossa oleva maksa oppii polttamaan -
4-kertaisen määrän alkoholia, jotta saavutetaan sama vaikutus.
Alkoholin sietokyky kehittyy, on "hyvä viinapää".
Se tarkoittaa vain sitä, että olet juonut niin paljon, -
että maksasi kestää 4-kertaisen määrän.
Tästä on laboratoriokokeessa merk- kinä kohonnut Gamma GT -entsyymi.
Se kertoo, että maksa toimii turbonopeudella.
Tämä on lääkärin kannalta hankala homma.
Nimittäin se vaikuttaa monien lääkkeiden annosteluun.
Esim. verenohennuslääkkeitten, kuten Marevan, annostus pitää -
2-3-kertaistaa. Ihminen juo niin paljon, että lääke palaa nopeasti.
Jos juominen yhtäkkiä loppuu, voi tulla verenvuotovaara.
Lääkeannosta pitäisi laskea samaan tahtiin.
Ne ovat lääkärin kannalta aika ongelmallisia.
Juuri tämän takia pitäisi lääkärillä kertoa suoraan -
tai ottaa puheeksi alkoholin käytön määrä.
Se vaikuttaa eräiden lääkkeiden annosteluun merkittävästi.
Lääkäreillä on vaitiolovelvollisuus, joten määrän voi paljastaa.
Kokeneet lääkärit tosin tietävät, että jos alkoholin käyttöä kysyy, -
- mikä on valitettavan harvinaista, pitäisi kysyä enemmän -
niin potilaan ilmoittama määrä pitää kertoa 3:lla.
Näin päästään totuuteen.
Mikä sitten tekee sen riippuvuuden?
Alkoholiriippuvainen vaikuttaa olevan todella kiinni siinä.
Mistä se johtuu? Sehän on aika pieni molekyyli.
Miten se aiheuttaa riippuvuuden, joka vaikuttaa vähän samalta -
kuin heroiini- tai morfiini- riippuvuus.
Ilmeisesti asetaldehydi on tässäkin näytelmän konna.
Aiemmin totesimme, että se aiheuttaa syöpää.
Se voi liittyä elimistössä joihinkin tiettyihin aineisiin.
Ko. aineiden yhdistelmä vaikuttaa elimistön opiaattireseptoreihin -
eli morfiini-/heroiinivaikutusta vastaanottaviin solukohtiin.
Sitä kautta syntyy vaikeasti murrettavissa oleva riippuvuus.
Jos on kehittynyt ns. hyvä viinapää eli 4-kertainen sietokyky -
ja purkaa sen äkkiä, voi tulla he- roiininkaltaisia vieroitusoireita.
Heroiinivieroitusoireissa puhutaan 'kylmästä kalkkunasta'.
Alkoholin vieroitusoireiden nimi on delirium tremens eli juoppohulluus.
Ne ovat tosi hankalia. Olen niitä ammatissani hoitanut.
Niissä kuolleisuus vieläkin voi olla jopa 10 %. Ei ihan vaaratonta.
Että vaikutus tapahtuisi heroiini- tai morfiinikanavan kautta -
siihen viittaa myös se, että alkoholin vieroitusoireita voi hoitaa -
Naltreksoni-nimisellä aineella.
En ole erityisemmin ihastunut siihen, -
että annetaan Naltreksonia/ Naloksonia ja sanotaan: -
"Ota tabletti ja voit juoda niin paljon kuin huvittaa."
Kun tätä ainetta annetaan, alkoholista ei tule mitään potkua.
Se poistuu, koska ko. lääke menee opiaattireseptoriin -
ja tukkii alkoholin vaikutuskanavan. Sama kuin joisi vichyä.
Koetetaan totuttaa siihen, ettei alkoholin juonnilla ole vaikutusta.
En ole hirveän ihastunut tähän, mutta sitä käytetään/on käytetty.
Alkoholi on vaarallinen, lääkkeellinen anksiolyytti, -
poistaa ahdistuneisuutta jopa diatsepaamia tehokkaammin.
Sen sietokyky nousee. Vaikutus- kanava lienee morfiininkaltainen -
ja se voidaan estää morfiinin vasta-aineella.
Tästä voi ymmärtää asian vaikeuden.
Ei ole pikku juttu katkaista tolerantin henkilön juomista.
Se vaatii usein ammatti-ihmisen hoitoa ja valvontaa, -
ettei tulisi vahinkoja. Purkamisen kuolleisuus voi olla jopa 10 %.
En ole ihastunut siihen, että jaetaan katkaisupaketteja -
ja mennään kotiin katkaisemaan lääkkeillä. Siitä puuttuu valvonta.
Kyllä 3-5 vrk:n ympärivuorokautinen valvonta jossain yksikössä -
on turvallisuustekijä. Että alkoholin noussut sietokyky -
katkaistaan turvallisesti näillä lääkkeillä, -
on vasta ensimmäinen askel. Jos siinä on sekakäyttöä, -
esim. diatsepaamia, niin sekakäyttökin pitää purkaa.
Muuten työ on vasta puoleksi tehty.
Sekakäytön purku taas vaatii kovaa ammattitaitoa -
ja valvontaa sekin. Se voi kyllä tapahtua avohoidossa, -
mielellään toki osastolla. Sekakäytön purku vie -
jopa noin pari kuukautta, joskus pidempäänkin.
Koko alkoholin alasajon tuloksista voidaan puhua -
vasta 1,5 vuoden kuluttua. Näyttää näet siltä, -
että riippuvaisille tulee vastustamaton hinku -
3 kk:n raittiuden jälkeen ottaa lisää.
Jotkut ovat sanoneet minulle, että se on niin vaikeaa.
"Jos tiedän, että kadulla on kapakka, -
niin menen jo ajoissa kadun toiselle puolelle, -
ettei sen ovi 'imaise' minua sisään."
Se on vaikeaa ja siksi tarvitaan tukihenkilö.
Jos katkaisu tehdään kunnolla, -
niin varsinainen katkaisu on 5 vrk.
Sitten diapamin purku pari kuukautta.
Sitten ehkä hoitojakso Myllyhoidossa.
Ja kaikkein tärkein on tukihenkilö tai AA.
Tukihenkilö on entinen sekakäyttäjä tai alkoholin käyttäjä, -
jota ei voi huijata ja jolle voi soittaa 24 h vuorokaudessa.
Sitä tarvitaan silloin, kun tulee ongelmia.
Tukihenkilöiden pitää olla entisiä alkoholisteja. Muuten ei tämä toimi.
Aiemmin todettiin, että edesmennyt ylilääkäri Paavo Koistinen sanoi, -
että alkoholistien tarinat ovat 1000 + 1 satua.
Ne eivät toimi näillä tukihenkilöillä, jotka jo osaavat ne.
Sitten meillä näyttäisi olevan perinnöllisiä taipumuksia.
Jos isä on alkoholisti, niin pojalla näyttäisi olevan -
perinnöllisesti jopa 6-kertainen riski alkoholisoitua.
Se on syytä huomioida. Jos on tällainen tausta, -
silloin kannattaa ehkä jättää alkoholi juomatta.
Saattaisi olla viisain valinta, koska siinä on jotain geneettistä.
Osa meidän miesalkoholisteista hoitaa masennusta alkoholilla.
Heiltä puuttuu serotoniini-hormonia, joka vaikuttaa mielialaan.
Juodessaan he huomaavat voivansa paremmin.
Juotu alkoholi näet irrottaa hermoista serotoniinia -
ja silloin he voivat paremmin. Siitä tulee sivuvaikutus: -
kun alkoholin juonnista saa serotoniinia, -
tulee niin hyvä olo, että unohtaa syödä.
Verensokeri laskee ja joudutaan tappeluihin ja väkivaltaan.
Tämä on aika tyypillinen geneettinen tyyppi 2 miesalkoholistikäytös.
Niitä on ehkä 25 % miesalkoholisteista.
Herätään aamulla putkasta ja kysytään, mitä on tullut tehtyä.
Niiltä on mennyt muisti ja tullut väkivaltakäytös alkoholin takia.
Näin se näyttäisi menevän. Näitä pitäisi ainakin neuvoa, -
että jos juot (jotkuthan juovat, vaikka mitä sanoisi), -
niin muista syödä, ettei verensokeri laske ja väkivaltaisuus uhkaa.
Näitä ilmeisesti on tavattoman paljon.
Ei sitä ole tutkittu tarkemmin, mutta joku heitti heittona, -
että jopa 90 %:lla nuorista väkivallasta tuomituista miehistä -
olisi tämä geneettinen häiriö.
Sitä on tietämättä hoidettu alkoholilla ja jouduttu kioskitappeluihin -
ja muuhun väkivaltaan. Kun veren- sokeri keneltä tahansa laskee, -
ihmisestä tulee aggressiivinen, vihainen ja väkivaltainen.
Poliklinikallakin, kun olen paljon työskennellyt, -
jos joku on oudosti väkivaltainen tai aggressiivinen -
eikä haise alkoholille, se voi olla matala verensokeri.
Se taas voi johtua monista muista syistä.
Kun väkivaltaiselle laitetaan pikkasen sokeria suoneen, -
niin niistä tulee rakastettavia hienoja persoonia välittömästi.
Näin voimakas tämä vaikutus on.
Nämä täytyy muistaa ja huomioida - ja ymmärtääkin näitä kavereita.
Joskus harmittaa, että tätä asiaa ei selvitellä paremmin.
Se voitaisiin haluttaessa tehdä.
Vankilasta pääseviä tulisi neuvoa, etteivät joudu takaisin.
Nykyään jopa 90 % näistä on taas pian vankilassa, -
kun kukaan ei auta, tue, neuvo eikä kunnollista jatkohoitoa järjestetä.
Tämä on yhteiskunnan kannalta aika typerää suoraan sanoen.
Entä hoito? Kannattaako se, kun tilanne on näin hankala?
Totta kai. Hoitopessimismi pois!
Alkoholistien ja päihdeongelmaisten hoitajilla on oltava pitkä pinna, -
koska takapakkia ja retkahduksia tulee, mutta se kuuluu asiaan.
Täytyy ottaa rauhallisesti. Kun tulee näitä retkahduksia, -
niin työntekijät ovat aika turhautuneita, kun tulosta ei tullut.
Olen sanonut etenkin nuoriso- päihdetyöntekijöille, -
että jos he uransa aikana saavat noin tusinan nuoria ulos -
päihde-rikos -kierteestä, he ovat tienanneet elinikäisen palkkansa.
Jos yksi ongelmatapaus saadaan oikeille raiteille, -
niin se on miljoonan euron säästö.
Yksiköissä, joissa hoito on kristillisellä pohjalla, -
kuten esim. Sininauhaliiton alaiset yksiköt, -
niin kristillinen vakaumus/uskoontulo auttaa -
noin 80 %:sesti pääsemään irti näistä asioista.
Tunnen Sveitsissä klinikan, jossa kollegani hoitaa -
pahimpia päihdeongelmia, mitä kukaan ei muu ei halua hoitaa.
Jeesuksen avulla heidän kristillisessä yksikössään 80 % kuntoutuu.
Näin hyviä tuloksia en ole nähnyt missään muualla.
Eräs Sininauhaliiton päihdetyön- tekijä sanoikin yksinkertaisesti, -
että Jeesus pullon tilalle. Se näköjään auttaa noin 80 %.
Sitten pitää järjestää myös muu elämä: työpaikka, tukihenkilö, -
muita, eikä pudoteta kadulle. Pitää huolehtia pitkäjänteisesti.
Hoito on siis asianomaisen kannalta kannattavaa.
Kun on tietty määrä retkahduksia, jossain vaiheessa tulee tuloksia.
Tätä on tutkittu: hoitoon sijoitettu euro tuottaa säästöön 5 euroa.
Se on kustannustehokasta. Että hoito ei muka kannata, ei ole totta.
Tästä on tieteellistä tutkimusta: 1 euro hoitoon = 5 euron säästö.
Hoitoon vaan! Omaisille se on tärkeää, -
koska meillä on 1,5 milj. tästä kärsivää - ja työpaikallekin.
Ensimmäinen toimenpide on aina katkaisuhoito.
Aina ensin katkaisuhoito, mielellään valvotusti, kuten todettiin.
Omaisten, 1.5 miljoonan oheis- riippuvaisen, elämä myrkyttyy -
tästä päihdeongelmasta ja he tarvitsevat hoitoa.
Voidaan sanoa ehkä vähän julmastikin, -
että nuo 1,5 miljoonaa oheisriippu- vaista siinä tilanteessaan ovat -
usein juomisen mahdollistajia - niin kauan kuin eivät puutu siihen.
Puhutaan 4 A:n miehestä, -
jolla on akka, auto, asunto ja ammatti. Kaikki pelaa ja voi juoda.
Se juo niin kauan, kunnes se menettää ne kaikki.
Vaimo silittää paidat ja yrittää peittää päihdeongelmaa, -
kunnes ollaan liemessä. Tämä pitää heti kriisiyttää.
Se on pahimmillaan sitä, että mies siirretään ulkoruokintaan -
ja vaihdetaan lukko oveen. Sitten korpikuusen alla sateessa -
hän havahtuu ongelmaan. Se pitää siis kriisiyttää.
Tästä on erinomainen Hellstenin kirja Virtahepo olohuoneessa.
Suosittelen sitä kaikille läheis- riippuvaisille. Mainiota tekstiä.
Aika jämäkästi pitää lopettaa palvelujen tuottaminen ongelmaiselle.
Puhallus pilliin: ei paidan silitystä, ruokkimista, peittelyä.
Heti toimenpiteitä kaikkien edun vuoksi, myös päihdeongelmaisen.
Työpaikan kannalta on hyvä muistaa, -
että työkavereiden ei tule antaa ihmisen juoda itseään hengiltä.
Työpaikalle 0-toleranssi! Ei peitellä eikä tehdä tyypin töitä.
0-toleranssi. Ei saa suojella eikä tehdä päihdeongelmaisen töitä.
Ongelmasta on oltava näyttöä. Naisten kohdalla hyvin haasteellista.
He peittävät taitavasti viimeiseen asti.
Ei ole niin hienoa olla päihde- ongelmainen nainen kuin mies.
Tässä on aika iso asenneilmastoasia.
Mitä tehdä työpaikalla? Hoitoneuvottelu.
Luottamusmies ja työterveys mukaan. Heti asiaan.
Tehdään hoitoneuvottelu, tarjotaan hoitosopimusta -
ja valvotaan, että poissaoloihin jatkossa -
vain yhden lääkärin todistukset kelpaavat ko. henkilölle.
Hän ei voi sieltä sun täältä hakea alkoholista aiheutuvia todistuksia.
Näin asia saadaan kuntoon.
Eli 0-toleranssi. Heti toimeen. Omaisten puututtava heti.
Ei saa mahdollistaa juomista.
Se on kaikkien etu - myös omaisten ja työpaikan.
Yhteiskunnan pitää hoitaa ennaltaehkäisy kunnolla.
Suomessa on kaikissa asioissa menty täysin pieleen -
alkoholipolitiikassa. Olen itse toiminut 20 vuotta -
päihde- ja raittiusasiain neuvottelukunnassa -
ja seurannut tarkkaan ja läheltä tätä alkoholiongelmaa.
Olin myös ministeriön työryhmässä, joka teki nykyisen alkoholilain.
Tiedän kaikki ne erehdykset ja virheet, mitä tässä on tehty.
Mehän emme voi jatkaa näin, -
että työikäisten miesten yleisin kuolinsyy on alkoholi -
ja työikäisillä naisilla 2. yleisin. Ei näin voida jatkaa.
Eikä niin, että pian meillä on 500 000 alkoholidementtiä.
Tämä on katastrofi, ellei jotain tehdä jämäkästi ja reippaasti.
Perustella toimenpiteet tieteellisellä tutkimuksella -
ja tuoda tulokset julki, jotta voidaan tehdä viisaita valintoja.
Sanoisin näin tässä lopuksi...
Mitä tälle voisi tehdä muuta kuin yksilön hoito, katkaisu, -
kotihoito, kotiasiat, työpaikka?
Yleisesti ottaen alkoholia ei pitäisi myydä alle 20-vuotiaille.
Näin on monissa maissa. Esim. USA:n osavaltioissa ikäraja on 20 vuotta.
Tämä siksi, että nuorten aivot vaurioituvat alkoholista.
Siitä voidaan puhua myöhemmin tarvittaessa.
Alkoholin hinta on laitettava riittävän korkeaksi.
Nyt sitä tuodaan tuhansia litroja halvemmista maista.
Alkoholimainonta pitää kieltää.
Monista mainonnalla ei ole mitään väliä. Onhan sillä!
Kansainväliset asiantuntijat ovat selvittäneet kiistatta, -
että nuorten juomiseen eniten vaikuttava seikka on mainonta.
Se on tieteellinen varma tutkimustulos.
Tämä toimi tupakkamainonnassa. Se on lopetettu hyvin tuloksin.
Mainonta pois! Samalla vapautamme median, lehdistön -
puhumaan suoraan alkoholin haitoista, -
kun poistamme lehtien riippuvuuden alkoholimainostuloista.
Alkoholi pois urheilutapahtumista! Alkoholittomat työympäristöt!
Myös pikkujoulut, missä tapahtuu kaikenlaista ikävää.
Hoitoonohjaus kuntoon ammatti- henkilöitä kouluttamalla -
ja omaisia valistamalla, miten hoitoon ohjataan.
Sitten riittävästi asiantuntevia hoitopaikkoja.
Aina kun rahat loppuvat ja tulee lama, -
niin silloin tarvitaan hoito- paikkoja kuitenkin riittävästi.
Jotkut sanovat, että hoidetaan nyt muuta, mutta jätetään alkoholistit.
Se on varsin typerää, -
koska hoitoon sijoitettu euro säästää 5 euroa. Se toimii aina.
Se pitää kaikkien päättäjien muistaa.
Kiitos, että olit mukana tässä Herra käyttää lääkäriä -jaksossa.
Jos haluat tukea näiden ohjelmien tuottamista, -
voit soittaa numeroon 0600-10077. Puhelun hinta on noin 10 euroa.
Voit myös ruudun tilinumerolla ja viitteellä kohdistaa tukesi -
tälle ohjelmalle. Kiitos, että olit mukana!
Tekstitys: Tuula-Riitta Virrankare